cyanic-selkie/wikianc huggingface dataset:
דוד קניאל
ביוגרפיה
על שמו נקרא רחוב בשכונה המערבית היוקרתית של עפולה.
תעשייה כימית בישראל
תעשייה כימית בישראל מתייחסת למפעלים העוסקים בייצור של חומרים סינתטיים בישראל.
התעשייה הכימית בארץ מהווה חלק חשוב ומרכזי בכלכלת המדינה והיא מעמודי התווך של התעשייה הישראלית. תעשייה זו מאגדת פעילות של כ-400 מפעלים המעסיקים כ-30,000 עובדים (כ-10% מסך העובדים בתעשייה הישראלית). התעשייה הכימית אחראית לכ־40% מהיצוא התעשייתי וכ-30% מהפדיון התעשייתי. לתעשייה הכימית הישראלית ייצוג משמעותי במדד תל אביב 35 - מדד הדגל של הבורסה לניירות ערך בתל אביב. כשליש מהחברות המיוצגות במדד זה הן יצרני כימיקלים המהווים חלק מהותי מהתעשייה הכימית הישראלית.
התעשייה הכימית נשענת על חומרי גלם מצד אחד ומקורות אנרגיה מצד שני. בעזרת אוצרות הטבע המעטים המצויים בארץ, חומרי גלם המיובאים מחו"ל וכוח אדם מקצועי ומיומן הפכה התעשייה הכימית בארץ, שהתמקדה בעבר הלא רחוק בעיקר בייצור חומרים בסיסיים, לתעשייה שאחוז גבוה מכלל הייצור שלה הם חומרי המשך ומוצרים בעלי ערך מוסף גבוה.
התעשייה הכימית בישראל כיום עוסקת במגוון רחב מאוד של תחומים והיא מהמתקדמות, היעילות והמפותחות בעולם.
אפיון המוצרים המופקים על ידי התעשייה הכימית
מוצרים בסיסיים (Commodities), לרוב בעלי ערך מוסף נמוך ומיוצרים בכמויות גדולות. דוגמאות למוצרים בסיסיים המיוצרים בארץ: אשלג – המיוצר במפעלי ים המלח ומשמש בעיקר כדשן או לייצור דשנים אחרים, ברום – המיוצר גם הוא ממי ים המלח, חומצה גופרתית – המיוצרת מגופרית, אוויר ומים ומשמשת לייצור דשנים וחומרים אחרים, חומצה זרחתית – המיוצרת מפוספט וחומצה הידרוכלורית.
מוצרים מיוחדים (Specialties), לרוב בעלי ערך מוסף גבוה ומיוצרים בכמויות קטנות יותר. למשל: מעכבי בעירה (לדוגמה: הקסא-ברומו ציקלו דודקאן או בקיצור HBCD), חומרי חיטוי, תוספי תזונה המיוצרים בדרגת ניקיון מיוחדת, תרופות, חומרי נפץ מתוחכמים ועוד.
זיקוק נפט, דלקים, פטרוכימיה ופלסטיקה
הערה: יש להבדיל בין יצרני מוצרי צריכה מפלסטיק שאינם חלק מהתעשייה הכימית (ראו ערך מורחב: תעשיית הפלסטיק בישראל), לבין, יצרני חומרי פלסטיק שהם חלק מהתעשייה הכימית.
חומרים רדיואקטיביים
הערה: ממ"ג שורק והקמ"ג הם בהגדרתם גופי מחקר, ועיקר תרומתם אינה בהכרח בשוק האזרחי.
מוקדים מרכזיים של התעשייה הכימית בישראל
התעשייה הכימית בישראל מרוכזת ברובה במספר מוקדים גאוגרפים, רובן בדרום או באזורי פריפריה. חלקן הפכו למועצות אזוריות תעשייתיות (כנאות חובב). מפעלי התעשייה הכימית נמצאים לעיתים קרובות בסמיכות זו לזו, וזאת כדי לאפשר סינרגיה מלאה בין המפעלים, כלומר לאפשר שימוש מיטבי במשאבי האנרגיה, בשימוש חוזר של חומרים, בהפקת מוצרי משנה מפסולת של מפעלים אחרים, וכן משיקולים הקשורים לבטיחות והגנת הסביבה או לקרבה לחומרי הגלם ואתרי הייצוא (כגון נמלי הים, ומסילות הברזל).
האתרים המרכזיים של התעשייה הכימית בישראל (תעשיות בולטות):
מאפיינים
התעשייה הכימית הישראלית היא תעשייה עתירת השקעות, עתירת שטחי קרקע, צרכנית לוגיסטיקה גדולה, וכן צרכנית של אנרגיה ומים. זוהי תעשייה מתקדמת ומשוכללת המציבה את ישראל בשורה הראשונה של חדשנות עם המדינות המתקדמות בעולם. מגוון מוצריה המתוחכמים של תעשיית הכימיה מגיע כמעט לכל מדינה בעולם ומקנה לה מוניטין בינלאומי של איכות ואמינות.
למרות נתונים אלה חשופה התעשייה הכימית למגבלות ולקשיים שמקשים על המשך גידולה בישראל. עיקר הקשיים הם בתחום ההשקעות, החדשנות הטכנולוגית והשמירה על הסביבה.
חומרי הגלם המשמשים את התעשייה הכימית בישראל
מפעלי התעשייה הכימית משתמשים באוצרות הטבע ובחומרי הגלם המיובאים על מנת לייצר מגוון מוצרים. חלק מהמוצרים הם מוצרים מוגמרים, וחלק משמשים כחומרי ביניים להמשך הייצור התעשייתי
משאבי הטבע העיקריים בארץ הם ים המלח ומרבצי הפוספטים בנגב. ים המלח מהווה מקור למספר חומרים, שהחשובים ביניהם הם האשלג, הברום והמגנזיום, ואילו מרבצי הפוספט מהווים מקור לחומר חשוב נוסף – החומצה הזרחתית. חומרי גלם אלו משמשים הן כמוצרים מוגמרים והן כחומרי ביניים, המהווים בסיס למוצרים רבים ומגוונים. חלקם אף משמשים ליישומים ייחודיים ביותר והם מהווים תשתית לתעשייה כימית רבת היקף וענפה ולמוצרים הניתנים לניצול למטרות רבות.
פיתוחים נבחרים של התעשייה הכימית בארץ
ברשימה הבאה מובאים כמה תהליכים ומוצרים שפותחו בארץ כחלק מהמו"פ המקומי:
Come See Me
Come See Me (בקוריאנית: 날 보러 와요, ובעברית: בוא תראה אותי) הוא סינגל שהוקלט על ידי להקת בנות הקיי-פופ הקוריאנית AOA. השיר יצא לאור ב-26 בנובמבר 2019, על ידי חברת התקליטים FNC אנטרטיינמנט, כסינגל הראשון מתוך המיני-אלבום השישי שלה, New Moon.
השיר הגיע למקום השמיני במצעד שירי העולם הדיגיטליים.
רקע וכתיבה
השיר נכתב על ידי האן סונג הו, קים דו הון, סאו יונג בא וג'ימין והופק על ידי קים דו הון וסאו יונג בא. לדברי Genius, השיר "הוא שיר אלקטרופופ שמשלב בתוכו פעימות עזות שמביאות תחושה כזו של אווירה חולמנית. כמו כן, נראה כי בשיר ישנה מישהי שכמהה מאוד להיות עם האהוב שלה".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-6.5 מיליון השמעות.
וידאו קליפ
הווידאו קליפ הרשמי של השיר פורסם ב-26 בנובמבר 2019, ביום צאתו של המיני-אלבום וביום צאתו של השיר כסינגל. בתחילת הקליפ, ניתן לראות את כל אחת מבנות הלהקה הולכת במקום שונה, כמו כביש מהיר, אוהל של קרקס וכולי. בהמשך, הן מתאחדות ושרות את השיר יחד.
נכון ליוני 2020, מונה הצפיות של הקליפ עומד על למעלה מ-9 מיליון צפיות.
Younger Now
Younger Now (בעברית: צעירה יותר עכשיו) הוא אלבום האולפן השישי של הזמרת האמריקאית מיילי סיירוס. האלבום יצא לאור ב-29 בספטמבר 2017, על ידי חברת התקליטים תקליטי RCA. הסינגל הראשון מהאלבום "Malibu", יצא לאור ב-11 במאי 2017, וזכה להצלחה גדולה בעולם כאשר בשיאו הצליח להגיע למקום ה-10 במצעד הבילבורד הוט 100. הסינגל השני מהאלבום שנקרא על שמו "Younger Now", יצא לאור ב-18 באוגוסט 2017. מבחינה מוזיקלית מדובר בתקליט קאנטרי פופ ופופ רוק.
רקע והפקה
סיירוס הודיעה כי בשנת 2017, עתיד לצאת אלבום האולפן השישי שלה. תחילה היא הוציאה לאור את הסינגל הראשון ממנו, "Malibu". הסינגל זכה להצלחה רבה ברחבי העולם. לאחר מכן הוציאה את הסינגל השני מהאלבום שנקרא על שמו "Younger Now". הסינגל זכה להצלחה פחותה מהראשון אך בכל זאת נכנס לכמה וכמה מצעדים. המפיק היחידי שהפיק את האלבום ואת שיריו היה אורן יואל. את רוב שירי האלבום כתבה סיירוס בשיתוף יואל.
חוויצ'ה קווארצחליה
קריירת מועדונים
קווארצחליה גדל במחלקת הנוער של דינמו טביליסי מליגת העל הגאורגית. ב-29 בספטמבר 2017 ערך את הופעת הבכורה שלו בקבוצה הבוגרת של המועדון, בתיקו 1-1 נגד קולחתי 1913 פותי במסגרת המחזור ה-28 בליגה לעונת. ב-18 בנובמבר הבקיע את שערו היחיד במועדון, בניצחון 0–1 על שׁוּכּוּרָה כּוֹבּוּלֶתִּי במסגרת המחזור ה-34 בליגה. בסך הכל ערך ארבע הופעות ליגה במדי המועדון.
לאחר עונה אחת בדינמו טביליסי חתם קווארצחליה במועדון הכדורגל רוסתווי מליגת העל הגאורגית. ב-29 ביוני 2018 ערך את הופעת הבכורה שלו במועדון, בניצחון 1–2 על סמטרדיה במסגרת המחזור ה-17 בליגה לעונת. ב-2 בספטמבר הבקיע את שער הבכורה שלו במועדון, בניצחון 0–4 על סיוני בולניסי במסגרת המחזור ה-23 בליגה. בסך הכל ערך 18 הופעות ליגה במדי המועדון, בהן כבש שלושה שערים.
ב-15 בפברואר 2019 הושאל קווארצחליה ללוקומוטיב מוסקבה מליגת העל הרוסית למשך חצי עונה. ב-10 במרץ ערך את הופעת הבכורה שלו במועדון, כשהחליף את יפרסון פרפאן בניצחון 0–2 על אנז'י מחצ'קלה במסגרת המחזור ה-19 בליגה לעונת 2018/2019. ב-10 במאי הבקיע את שערו היחיד במועדון, בניצחון 0–4 על רובין קאזאן במסגרת המחזור ה-28 בליגה. ב-22 במאי נכנס כמחליף בניצחון 0–1 על אורל במסגרת גמר הגביע הרוסי בכדורגל 2018/2019. בסך הכל ערך שבע הופעות ליגה במדי המועדון במשך תקופת ההשאלה.
בעקבות הפלישה הרוסית לאוקראינה, עזב קווארצחליה בהשאלה לדינמו בתומי במרץ 2022.
ב-1 ביולי 2022 חתם בנאפולי מהסרייה א'. בהופעת הבכורה כבש גם שער בכורה בקבוצה ובישל שער בניצחון 2–5 על הלאס ורונה במחזור הפתיחה של עונת 2022/2023.
קריירה בינלאומית
ב-7 ביוני 2019 ערך קווארצחליה את הופעת הבכורה שלו בנבחרת גאורגיה, בניצחון 0–3 על נבחרת גיברלטר במסגרת מוקדמות יורו 2020. ב-14 באוקטובר 2020 הבקיע את שער הבכורה שלו בנבחרת, בתיקו 1-1 נגד נבחרת מקדוניה הצפונית במסגרת ליגת האומות 2020/2021.
חיים אישיים
אביו הוא כדורגלן העבר באדרי קווארצחליה, אשר שיחק בנבחרת אזרבייג'ן.
תארים
אליפות איטליה (1): 2022/2023
אברה מנגיסטו
אבֵרהם "אברה" מנגיסטו (נולד ב-22 באוגוסט 1986) הוא אזרח ישראלי שנעדר מתאריך 7 בספטמבר 2014.
לטענת הפלסטינים בעזה, מנגיסטו עזב את הרצועה דרך המנהרות באזור רפיח, לכיוון מצרים.
ב-16 בינואר 2023, לראשונה מזה תקופה ארוכת שנים, פרסם ארגון חמאס סרטון ובו מוצג מנגיסטו, מדבר בעברית קלוקלת בשבי. גורמי הביטחון לא אימתו תחילה את הסרטון, אך אמו אמרה שהיא מזהה אותו. למחרת, ב-17 בינואר, ראש ממשלת ישראל בנימין נתניהו אישר באופן רשמי כי הסרטון אותנטי, וכן ציין כי מערכת הביטחון העריכה לאורך כל הזמן כי אברה בחיים ומוחזק בידי החמאס.
ביוגרפיה
אברה מנגיסטו נולד באתיופיה, וכשהיה בן חמש עלה ארצה עם הוריו ואחיו במבצע שלמה.
הוא גדל באשקלון לצד תשעה אחים ואחיות, במשך 11 שנים מבואם לאשקלון גרו כמשפחה בת 12 נפשות בדירת חדר אחד. אברה למד בבית ספר יסודי באשדוד וסיים את הלימודים בכפר הנוער הדתי בן יקיר של הסוכנות היהודית. אברה לא גויס לצה"ל מאחר שסבל ממספר בעיות בריאות שונות.
אחיו הגדול של מנגיסטו, מיכאל (מסרשאו), שאליו היה מנגיסטו קרוב, סבל מאנורקסיה ונפטר ב-2011 בגיל 29. מאז מצבו הנפשי של מנגיסטו החל להדרדר. הוא התנתק משמונת אחיו והחל להתבודד ולערוך צעדות ארוכות לבדו ברחבי ישראל. במקרה אחד לאחר שמשפחתו פנתה למשטרה והצהירה שהוא נעדר, הוא אותר לבסוף בטבריה.
ב-3 בנובמבר 2012 אושפז בבית חולים פסיכיאטרי וטופל בתרופות. ב-20 בינואר 2013 אושפז שוב בכפייה. כשחזר לביתו לאחר האשפוז, התברר לו שהוריו התגרשו.
חציית הגבול לעזה
ב-7 בספטמבר 2014, לאחר שהתעמת עם אמו שסירבה להעביר לו סכום כסף, יצא מנגיסטו מביתו שבאשקלון כשעל גבו תיק, וצעד לכיוון תחנת הכוח רוטנברג. משם ירד לכיוון חוף זיקים, צעד לאורכה של דרך בת כעשרה קילומטרים, ולבסוף הגיע לגדר הביטחון בין ישראל לרצועת עזה.
חייל ששהה במקום סיפר כי חשב שמנגיסטו הוא מסתנן מאפריקה שהחליט לעבור לעזה. חיילי הסיור חשדו שהתיק שהונח לפני הגדר ממולכד ונהגו בו כחפץ חשוד. רק לאחר שהתיק נוטרל נבדקה תכולתו ולאחר שנמצאה תעודת זהות ישראלית של אברה מנגיסטו התבררה זהותו.
השאלה בדבר חציית הגבול מרצון חופשי
על פי המלצות ועדת שמגר (פדיון שבויים ונעדרים), המדינה לא צריכה לשחרר מחבלים בתמורה לשחרורם של אזרחים שחצו את הגבול מרצונם. עם זאת, כשמדובר באנשים הלוקים בנפשם, רצונם אינו תמיד רצון חופשי.
2015
לאחר שנודע על מעבר מנגיסטו לרצועת עזה, פנתה ישראל לחמאס ולצלב האדום בבקשה להשיבו לישראל על בסיס הומניטרי. חמאס נענה לבקשה והודיע כי בכוונתו להחזיר את "האתיופי", כפי שכינו את מנגיסטו. בחלוף שבועות אחדים תואם מפגש למסירת מנגיסטו לחיילי צה"ל שימתינו לו בגדר הגבול. לאחר המסירה, התברר שחמאס ניסה להונות את ישראל בכך שמסר מסתנן אריתראי ששהה ברצועת עזה. המתחזה האריתראי הוחזר לשטח הרצועה.
בהמשך טען חמאס כי מנגיסטו הועבר למצרים. עו"ד צבי ריש שמייצג את משפחת מנגיסטו אמר שהגיע אליהם מידע שלפיו "ראו את אברה בבית חולים בסיני".
בהמשך חמאס העביר מסרים שהם פועלים על פי דת האסלאם בנוגע לאסירים שהם מחזיקים, אך אין מידע ממשי לגבי אברה מנגיסטו. כמו כן, בחמאס טענו כי אברה הוא חייל, אף על פי שלא שירת כלל בצה"ל. הגדרתו כחייל מאפשרת להגדיל את התמורה שיבקש חמאס מישראל תמורת החזרתו, נוכח מדיניות העבר של ישראל בנוגע לחיילים חטופים.
משפחת מנגיסטו נסעה לז'נבה ב-2015 כדי להיפגש עם ארגוני זכויות אדם, כולל הצלב האדום וארגון אמנסטי אינטרנשיונל, על מנת לשכנע אותם להפעיל לחץ על חמאס להחזיר לישראל את מנגיסטו. המשפחה סיפקה תיעוד רפואי של מצבו הנפשי, וכן הוכיחה שלא שירת בצבא, לא נשא כל נשק, ולא הייתה לו שום מעורבות ב. ישראל יצרה קשר עם נציג הצלב האדום ברצועת עזה ודרשה ממנו לסייע להחזיר את מנגיסטו לישראל.
ביולי 2015 הוסר צו איסור פרסום שהוטל על הפרשה מאז התרחשותה.
יאלו מנגיסטו, אחיו של אברה, הצהיר שהוא מאוכזב מהמדינה: "זה יותר מגזענות, אני קורא לזה ''. אני בטוח במיליון אחוז שאם הוא היה לבן לא היו מגיעים למצב כזה".
2016
במאי 2016, במהלך משחקה של מכבי נתניה מול בני יהודה, עלה אמיה טגה, קשר מכבי נתניה, למגרש, כשהוא לבוש בחולצה שחורה שעליה הכיתובים, "אברה מנגסיטו" מלפנים ו"יוסף סלמסה" מאחור. על מעשהו זה קנסה אותו התאחדות הכדורגל בתשלום בגין מעשה פוליטי במסגרת המשחק. טגה הגיב על כך ואמר בין היתר:.
ביוני 2016 מחו משפחות מנגיסטו, גולדין ושאול מול שגרירות טורקיה על כך שלא כללו את ילדיהם בהסכם הפיוס שנחתם בין ישראל לטורקיה.
ביולי 2016 הפגינו בני משפחת מנגיסטו ופעילים חברתיים מול בתי כלא ביטחוניים, בניסיון למנוע את הביקורים ההומניטריים להם הם זוכים. תחילה הפגינו מול כלא אשל בבאר שבע, ולאחר מכן מול כלא הדרים בשרון, שם עיכבו משפחות מלהיכנס לכלא. יואל מרשק איש התנועה הקיבוצית ופעיל במטה המאבק אמר:.
2017–2018
באמצע שנת 2017 הצטרפה למאבק קבוצת מתנדבים בראשות ראש השב"כ לשעבר יובל דיסקין, ובכירים נוספים במערכת הביטחון. אליהם הצטרפו גם מחבריו של הנווט רון ארד לצד בני הקהילה האתיופית.
בנובמבר 2017 יצאה משפחת מנגיסטו למסע הסברה בארצות הברית על מנת להשיבו לישראל. מסעם תועד על ידי צוות צילום של תאגיד השידור. בין היתר נכחו במטה האו"ם בניו יורק, ואחר כך ערכו מסיבת עיתונאים מחוץ לחדר מועצת הביטחון של האו"ם. במסעם זה נפגשו עם ראשי הארגונים היהודיים בניו יורק ובלוס אנג'לס, נציגים דיפלומטים מארצות הברית, אתיופיה, האיחוד האירופי והצלב האדום. בנוסף ביקרו בבית הלבן במפגש עם שליחו של נשיא ארצות הברית למזרח התיכון, ג'ייסון גרינבלט.
במרץ 2018 הוקדש לפרשה פרק בתוכנית התחקירים עובדה.
באפריל 2018 הוקם אוהל מחאה להשבתו מול מעון ראש הממשלה. באותו החודש הפגינו כ-2,000 איש בהפגנות שתוכננו ברחבי הארץ על ידי צעירים בני העדה האתיופית. באחת ההפגנות נעצרו מספר מפגינים עקב ניסיון לחסימת כביש.
במאי 2018, בטקס הממלכתי לציון יום הזיכרון ליהודי אתיופיה שנספו בדרכם לישראל המתקיים ביום ירושלים, נאמו בפני העדה, נשיא המדינה ראובן ריבלין וראש ממשלת ישראל בנימין נתניהו בו התחייבו שישראל לא תשקוט עד שתחזיר את אברה הביתה. ריבלין הוסיף כי כמה שבועות קודם לכן בביקורו באתיופיה ביקש מנשיא אתיופיה, "שיעשה כל שביכולתו לסייע למאמצים להשיב את אברה שמוחזק בשבי החמאס למשפחתו".
במאי 2018 קיימה ועדת החוץ והביטחון של הכנסת דיון מיוחד בהשתתפות חברי כנסת רבים, מתאם שבויים ונעדרים במשרד ראש הממשלה, ירון בלום, ובני משפחת מנגיסטו – גשאו, אגרנש ואילן.
2019–2023
ב־11 בספטמבר 2019 נפגשו בני משפחת מנגיסטו עם יו"ר הרשות הפלסטינית, אבו מאזן. בפגישה זו שהתקיימה במוקטעה ביקשו בני המשפחה מאבו מאזן שיסייע להם במאמצים להשבת בנם הביתה. אבו מאזן בתגובה אמר שיפעל בכל הערוצים הקיימים להשבת בנם.
בספטמבר 2020 הוציאו שלומי שבת ועדן אלנה את השיר מה אתה עובר שהוקדש לאברה מנגיסטו. כמו כן, הזכירו הדג נחש את הצורך בשחרורו של מנגיסטו בשירם בומבה בשורה:"אולי כבר תאמר מה בדבר אברה (מנגיסטו), אולי כבר תחזיר אותו בחזרה".
ב-22 באוגוסט 2021 חגגה אימו של אברה מנגיסטו, אגרנש מנגיסטו, את יום הולדתו של אברה לבדה. סרטון שלה חוגגת את יום הולדתו הופק על ידי עיריית אשקלון. הסרטון זכה לפרסום רב בתקשורת הישראלית.
Dirt Femme
Dirt Femme הוא אלבום האולפן האולפן החמישי של זמרת ופזמונאית השוודית טובה לו. האלבום יצא לאור ב-14 באוקטובר 2022 על ידי חברות התקליטים Pretty Swede ו-Mtheory.
אברה מנגיסטו
2019–2023
בפברואר 2022, במסגרת פרק הפתיחה של העונה החמישית של היהודים באים, ביצע עידו מוסרי שיר סאטירי שחיקה את "כשתבוא" של בעז שרעבי. הביצוע המחודש, השווה בין הפעילות הציבורית בישראל להשבתו של רון ארד ובכללה השיר המקורי, לבין מיעוט הנוכחות של מנגיסטו בשיח הציבורי, וביקר את הפערים בין המקרים ככאלו שנגרמו על רקע אפליה עדתית. הדובר בשיר הוא הציבור הישראלי, שבאמצעות שלל נימוקים מנסה להשקיט את מצפונו, ולהצדיק בפני מנגיסטו את חוסר־הפעילות להשבתו:. למרות זאת, לא עולה הדבר בידו, והוא נאלץ להיוותר עם השאלה.
Dirt Femme
רקע והכרזה
במאי 2022, לו הכריזה על חברת התקליטים שלה Pretty Swede Records, הנמצאת תחת חברת פיתוח האמנים Mtheory. בהיותו הוצאה באופן עצמאי, Dirt Femme מציין את הפעם הראשונה שללו הייתה שליטה יצירתית מלאה על תהליך הפיתוח של אלבום. למרות שהיא מכירה בחשיבות החוזה הקודם שלה עם יוניברסל מיוזיק גרופ שהיה "מכריע" עבורה לפריצת דרך ברחבי העולם, לו "אוהבת ליצור את הסיפורים המורכבים האלה שלא עוזרים לאלגוריתם ואולי הם לא הדרך המסחרית ביותר לעשות פרסומות פופ וכיצד אתה מוציא מוזיקת פופ". את יצירת האלבום השוותה הזמרת ל"קפיצת בנג'י רגשית" מכיוון שתהליך הפיתוח שלו היה הראשון מאז הופעת הבכורה שלה, Queen of the Clouds, שלא קרה בין סיבובי הופעות. "זה כמעט הרגיש כאילו חזרתי להתחיל מחדש לגמרי", סיפרה.
אברה מנגיסטו
2019–2023
ב-16 בינואר 2023, יום כניסתו של הרצי הלוי לתפקיד הרמטכ"ל ה-23, חמאס פרסם תיעוד של אברה מנגיסטו שבו אמר: . בחמאס אמרו שהם "מדגישים את כישלונו של הרמטכ"ל היוצא אביב כוכבי" ו"שעכשיו הרמטכ"ל הנכנס הרצי הלוי יצטרך להתמודד בנטל של הכישלון הזה".
Dirt Femme
קידום ושיווק
הסינגל המוביל של האלבום "How Long", יצא לאור ב-26 בינואר 2022 כחלק מהפסקול של סדרת הטלוויזיה האמריקאית "אופוריה". השיר הופיע גם בפרק הרביעי של העונה השנייה של הסדרה, "אתה מי שלא יכול לראות, תחשוב על מי שיכול". קליפ נלווה בבימויו של צמד הקולנוענים של סיאטל קנטן הוקרן בבכורה ב-10 בפברואר. לצד ההכרזה על הקמת חברת התקליטים העצמאית "Pretty Swede Records" ב-3 במאי 2022, לו הוציא את "No One Dies from Love" כסינגל השני שלה מהאלבום והחומר הראשון שיצא תחת החותמת שזה עתה נוסדה. הקליפ של השיר הוקרן בבכורה באותו יום וביים על ידי הצמד הברזילאי אלסקה פילמס, שאיתו לו עבד בעבר בסרט "". באותו יום, הכריזה לו גם הכריזה על סבב הופעות הנקרא "Tove Lo Europe 2022", המתוכנן להתחיל ב-29 באוקטובר ולבקר באירופה ובבריטניה. ב-21 ביוני 2022, חשפה לו רשמית את שם האלבום Dirt Femme, כמו גם את רשימת הרצועות שלו, יצירות האמנות ותאריך יציאתו ב-14 באוקטובר. באותו יום, היא הוציאה את הסינגל השלישי של התקליט, "True Romance". סינגל רביעי, "", מתוכנן לצאת ב-27 ביולי.
עטיפת האלבום
ביצירות האמנות של האלבום, לו לובשת עוקץ עקרב מתכתי רובוטי - רמז למזל האסטרולוגי שלה, מזל עקרב - מחובר לגבה בעוד הלוגו בהשראת הנרתיק שלה מונח על צד ירכה. לדברי הזמרת, השימוש שלה בדימויים הקשורים לעקרב משקף את גישת הנשיות של האלבום: "אני פשוט אוהבת את העובדה שהעקרב הנקבה אוכלת את העקרב הזכר לאחר ההזדווגות. אני במערכת יחסים מאוד מקסימה עכשיו שבה יש לנו טוב איזון של משוגעים בינינו. אבל אומרים לי שאני מושכת אנשים פנימה ואני אוכלת אותם".
קידוד גדל
בלוגיקה מתמטית, מספר גדל (Gödel) הוא פונקציה המקצה לכל סמל ונוסחה בנויה-היטב של שפה פורמלית כל שהיא, מספר טבעי ייחודי, הנקרא מספר גדל שלה. המושג היה בשימוש על ידי קורט גדל להוכחת משפט אי-השלמות שלו.
מאז פרסום המאמר של גדל ב-1931, נעשה שימוש במונח "מספר גדל" או "קידוד גדל" כדי להתייחס להקצאה כללית יותר של מספרים טבעיים לאובייקטים מתמטיים.
הצגה מפושטת
גדל ציין כי ניתן לייצג משפטים במערכת, באמצעות מספרים טבעיים. החשיבות היא בכך שמאפיינים של משפטים - כגון האמיתות או השקריות שלהם - שקולה לקביעה האם למספרי גדל שלהם יש מאפיינים מסוימים. המספרים הללו יכולים בפועל להיות מאוד ארוכים (בהקשר של מספר הספרות); כל מה שחשוב הוא שאנו מסוגלים להראות כי ניתן לבנות כאלו מספרים.
במילים אחרות, אנחנו מפתחים שיטה שבה כל משפט או נוסחה שניתן לנסח במערכת שלנו, מקבלים מספר ייחודי, כך שאנחנו יכולים להמיר מכנית נוסחאות למספרי גדל, וכן להפך. ברור שיש הרבה דרכים בהן ניתן לעשות זאת. בהינתן משפט כל-שהוא, המספר שאליו הוא מתורגם מהווה מספר גדל שלו. דוגמה פשוטה היא הדרך שבה אותיות מאוחסנות במחשבים כרצף של מספרים באמצעות ASCII או יוניקוד:
קידוד גדל
כדי לקודד נוסחה שלמה- רצף של סמלים, גדל השתמש במערכת הבאה. בהינתן רצף של מספרים חיוביים שלמים, קידוד גדל של הרצף הוא מכפלת n המספרים הראשוניים הראשונים, בחזקת הערכים המקבילים ברצף:
על פי המשפט היסודי של האריתמטיקה, לכל מספר (ובפרט, מספר שהושג בדרך זו) יש פירוק יחיד לגורמים ראשוניים, כך שניתן לשחזר את הרצף המקורי מתוך המספר גדל שלו (לכל מספר נתון n של סמלים לקידוד).
ספציפית, גדל השתמש בשיטה זו בשני שלבים: ראשית, כדי לקודד רצפים של סמלים המייצגים נוסחאות, ושנית, כדי לקודד רצפים של נוסחאות המייצגות הוכחות. דבר זה אפשר לו להראות התאמה בין משפטים על המספרים הטבעיים ובין משפטים על היכולת להוכיח משפטים על מספרים טבעיים, מה שהיווה את ההבחנה המרכזית בהוכחה שלו.
ישנן דרכים מתוחכמות יותר (וקצרות יותר) לבנות מספרי גדל עבור רצפים.
דוגמה
בקידוד גדל הספציפי בו נייגל וניומן השתמשו, מספר גדל של הסמל "0" הוא 6 ומספר גדל של הסמל "=" הוא 5. לכן, במערכת שלהם, מספר של הנוסחה "0 = 0" הוא 26 × 35 × 56 = 243,000,000.
אי-יחידיות הקידוד
לדוגמה, נניח שיש K סימנים בסיסיים, קידוד גדל חלופי יכול להיות בנוי על ידי מיפוי סט סמלים זה באופן הפיך (על ידי, למשל, פונקציה הפיכה h) לקבוצת הספרות של מערכת מספרית חד-ערכית בבסיס-K. נוסחה הכוללת מחרוזת של n סימנים תמופה למספר
במילים אחרות, על ידי הצבת סט של K סימנים בסיסיים בסידור קבוע כלשהו, כך שהסמל ה-i מתאים באופן ייחודי לספרה ה-i של המערכת המספרית החד-ערכית בבסיס-K, כל נוסחה יכולה לשמש באותה מידה שניתן להשתמש בייצוג המספרי של קידוד גדל שלה.
למשל, עבור המספרים המתוארים בהוכחה של גדל, K=10000.
הכללות
בתורת החישוביות, המונח "קידוד גדל" משמש במסגרות כלליות יותר מאשר זו המתוארת לעיל. המונח יכול להתייחס ל: בנוסף, המונח מספר גדל משמש לעיתים כאשר ה"מספרים" שניתנים הם למעשה מחרוזות- דבר הכרחי כאשר בוחנים מודלים חישוביים, כגון מכונות טיורינג, הפועלים על מחרוזות ולא על מספרים.
בלק-פון
בלק-פון (באנגלית: The Black Phone, מילולית: "הטלפון השחור") הוא סרט אימה אמריקאי משנת 2022 שכתב וביים סקוט דריקסון. הסרט מבוסס על סיפור קצר באותו שם מאת ג'ו היל. בתפקיד הראשי מככב מייסון תאמס כאחד הילדים שנחטף בידי רוצח סדרתי. הסרט יצא לבתי הקולנוע בארצות הברית בהפצת "סרטי יוניברסל", ב-24 ביוני 2022, לאחר מספר דחיות.
תקציר העלילה
עלילת הסרט מתרחשת בעיירה בקולורדו בשנות השבעים. היא מתארת את חייו של פיני בלייק, ילד בן 13, שסובל מהתפרצויות מאביו השיכור (שאבל על מות אשתו) ומבני כיתתו הבריונים. בלייק נחטף על ידי רוצח סדרתי ונכלא במרתף מבודד. טלפון מנותק התלוי על הקיר מצלצל לפתע, ודרכו מצליח בלייק לתקשר עם קורבנות העבר של הרוצח שמנסים לסייע לו להימלט מגורל דומה.
סנדי
{{פירושונים|
ראו גם
}}
הארכידוכס שטפן, פלטין הונגריה
ביוגרפיה
לאחר מכן התגייס שטפן לצבא האוסטרי בדרגת לוטננט פילדמרשל, ובין השנים 1839–1841 שהה בווינה. לאחר מכן טייל שטפן בממלכת בוהמיה, ממלכת לומברדיה-ונציה, טירול, ממלכת סרדיניה, מדינת האפיפיור, דוכסות מודנה והדוכסות הגדולה של טוסקנה, ובשנת 1843 מינה אותו פרדיננד הראשון, קיסר אוסטריה למושל בוהמיה.
בשנת 1847 מת אביו הארכידוכס יוזף, פלטין הונגריה, ושטפן מונה במקומו לפלטין הונגריה. בשנת 1848 פרצו בהונגריה מהפכות כחלק מאביב העמים, ובעקבות כך נאלץ שטפן להתפטר מתפקידו ב-24 בספטמבר אותה שנה. בשנת 1850 פרש שטפן לאחוזותיו בדוכסות נסאו - רוזנות הולצאפל, שאותם ירש מאמו הרמינה, נסיכת אנהלט-ברנבורג-שאומבורג-הוים, וב-19 בפברואר 1867 מת שטפן במנטון שבצרפת. לאחר מותו ירש אחיינו גאורג לודוויג, דוכס אולדנבורג את כל נכסיו, ובכלל זה את אוסף המינרלים הגדול שצבר.
2003 ברוסיה
2003 ברוסיה הייתה השנה ה-12 להקמת המדינה לאחר פירוק ברית המועצות.
מיכאיל יודין
מיכאיל יודין (ברוסית: Юдин, Михаил Алексеевич; 29 בספטמבר 1893 בסנקט פטרבורג – 8 בפברואר 1948 בקאזאן) היה מלחין רוסי. הוא למד בקונסרבטוריון של סנקט פטרבורג, שם החל ללמד בשנת 1926 וזכור ביותר באופרה שלו משנת 1943, "פארידה".
יודין זכה לכינויו "באך הרוסי", משום שהקדיש את הקריירה שלו לחיבור יצירות רחבות-יריעה אורטוריות וקנטטות.
ציון דגמי
ציון דגמי (נולד ב-8 במאי 1942) הוא כדורגלן עבר ישראלי, ששיחק בעמדת השוער, ומזוהה יותר מהכל עם קבוצת מכבי יפו, שבה שיחק רוב הקריירה המקצוענית שלו.
קריירה
דגמי נולד בעיראק ועלה עם משפחתו בנובמבר 1949. הוא החל לשחק בקבוצת הנוער של מכבי יפו, עד שעלה לקבוצה הבוגרת איתה שיחק לראשונה בשנת 1958, בגיל 16 בלבד. במחצית השנייה של שנות ה-60 נחשב דגמי לאחד השוערים הבולטים בליגה, וזכה פעמים רבות בעיתונות לציונים גבוהים במיוחד. משחקו האחרון בשורות מכבי יפו היה ב-2 במאי 1970. דגמי ניצב במקום הרביעי ברשימת שיאני ההופעות בשורות מכבי יפו לאחר משה אוננה, מוצי ליאון ואלברט לוי. בינואר 1971 עבר דגמי לשחק בהפועל רמת גן, שם שיחק שלוש עונות, ולאחר מכן לשמשון תל אביב. משחק הפרישה שלו היה ב-28 במאי 1977 מול מכבי יפו. בשלהי הקריירה חזר לקבוצתו המקורית מכבי יפו, שם שימש כשוער שני וותיק, וחנך את השוערים החדשים של הקבוצה.
דגמי אף הופיע במדי נבחרת ישראל בכדורגל 3 פעמים, כאשר ערך את הופעת הבכורה ב-3 באוקטובר 1962 נגד נבחרת אתיופיה, כמו גם ב-1966 נגד נבחרת פינלנד, והופעתו האחרונה במדי הנבחרת הייתה נגד נבחרת ארצות הברית ב-1968.
לאחר פרישתו מכדורגל מקצועני בגיל 42, הפך דגמי להיות אחראי המחלקה הבוגרת של מכבי יפו, מנהל ויו"ר הקבוצה ומחלקת הנוער של המועדון במשך שנים לאחר מכן. הוא ניהל את מכבי יפו ביון השנים 1982–1995. יורשו בתפקיד השוער במכבי יפו אותו חנך הוא הרצל קביליו, נחשב לאחד השחקנים הבולטים בתולדות המועדון. בנו, החלוץ עופר דגמי שיחק אף הוא במדי מכבי יפו.
שארל ד'אלברה
שארל ד'אלברה (מת ב-25 באוקטובר 1415) היה הקונסטאבל של צרפת (המפקד העליון של צבא צרפת) בין 1402 ל-1411 ושוב מ-1413 עד 1415. הוא פיקד על הצבא הצרפתי בקרב אז'נקור שם נהרג בידי הצבא האנגלי תחת פיקודו של הנרי החמישי, מלך אנגליה.
ביוגרפיה
הוא נולד למשפחה גאסקונית עתיקה, בנו של ארנו אמניו, הלורד של אלברה, ושל מרגרט לבית בורבון. בצעירותו לחם תחת פיקודו של ברטראן די גקלאן. הוא השתתף בקרבות נגד האנגלים באקויטניה. ב-1402 מונה לקונסטאבל של צרפת בידי שארל השישי אך פוטר כשסיעת בורגונדי התחזקה בשלטון הצרפתי. הוא הושב לתפקידו ב-1413 כשסיעת ארמניאק חזרה לשלטון. הוא מונה להיות אחד הסנדקים של שארל השביעי.
משפחתו
ב-27 בינואר 1400 נישא למארי דה סולי, בתו של לואי דה סולי ואיזבל דה קראו. לזוג נולדו חמישה צאצאים:
בקולנוע
דמותו של הקונסטאבל שארל ד'אלברה גולמה על ידי ריצ'רד איסטון בסרט "הנרי החמישי" משנת 1989. סרט שבוים על ידי קנת בראנה כעיבוד למחזה "הנרי החמישי" של שייקספיר.
טלרפואה
היסטוריה והגדרות
תחום הטלרפואה התפתח במאה ה-20 בזכות אמצעי התקשורת וטכנולוגיות המידע המודרניות. טכנולוגיות אלה מאפשרות תקשורת בין המטופל לבין הצוות הרפואי בזמן אמת (סינכרוני), או באופן דחוי (אסינכרוני), למשל בפענוח בדיקות הדמיה רפואית.
תחומים
רפואה מקוונת נחלקת באופן מסורתי לארבעה תת-תחומים:
רפואה מרחוק (Tele-Clinics) - כולל ייעוץ וטיפול רפואי התחום נחלק לשניים:
רופא-חולה: מתן טיפול רפואי ישירות לחולה: מרפאה וירטואלית שבה החולה לא מגיע למרפאה הפיזית אלא מקיים את הביקור דרך תוכנת וידאו. מתקיים בעיקר בתחומים שבהם הבדיקה מבוססת על הסתכלות ושיחה כגון: פסיכיאטריה, נוירולוגיה ורפואת עור.
רופא-רופא: התייעצות בין שני גורמים מקצועיים. לדוגמה רופא משפחה מול מומחה, אחות מול רופא, פרמדיק מול מומחה. תחום זה מפותח בתחום הרפואה הדחופה כגון טיפול נמרץ (Tele-ICU) וטיפול בשבץ מוחי.
ניטור מרחוק (Tele-Monitoring) - המטופל מעביר אינפורמציה הנאספת לצורך קבלת החלטת רפואיות (ל"ד, דופק, אק"ג, EEG וכו'). בישראל חברות שונות, ביניהן שחל ונטלי, מספקות שירותים מקוונים בתחום הקרדיולוגיה.
מידע מרחוק (Tele-Information) - כל מערכת המספקת ומגישה מידע רפואי (דפי אינטרנט, קבוצות חולים, פורומים).
הוראה מרחוק (Tele-Education) - קורסים מקוונים, הרצאות אינטרנטיות בנושאים רפואיים (לסטודנטים, רופאים, אחיות, הורים, מטופלים והקהל הרחב).
תחום הרפואה-מרחוק זכה להכרה, ואף שאיננו עומד עדיין כתחום התמחות עצמאי, הוגדרו גבולותיו על ידי מספר ארגונים רשמיים, כגון ה–World Medical Association ובישראל על ידי ההסתדרות הרפואית. בארצות הברית, ארגון בשם American Telemedicine Association עוסק בקידום התחום ובפרסום הנחיות קליניות, ועיתונים מקצועיים דוגמת Journal Of Telemedicine and Telecare עוסקים בפרסום מחקרים מדעיים בנושא. בדומה, בישראל מתקיימים דיון ומחקר בתחום הטלרפואה. מאמר מערכת בעיתון "הרפואה" דן בנושא ב-2013, וב-2016 התפרסם מאמר המנתח את הפעילות של שירותי בריאות כללית בתחום זה.
קלמוספונדילוס
קלמוספונדילוס (שם מדעי: Calamospondylus; מילולית: "חוליות קולמוס") הוא סוג של דינוזאור תרופוד שהתקיים באנגליה של הקרטיקון התחתון שלפני 130 מיליון שנה מזמננו.
הממצאים של דינוזאור זה התגלו ותוארו ב-1866 בידי וויליאם פוקס בתצורות וסקס  שבאי וייט, מדרום לאנגליה. הסוג הכיל מין בודד - Calamospondylus oweni.
הממצאים כללו רק שרידי עצם העצה ובסיס אגן ירכיים חלקי באורך של 6 ס"מ שדמה לזה של תרופודים קטנים ודו-רגליים מממשפחת הקומפסוגנתוסיים כמו האריסטוסוכוס, כאשר מספר חוקרים רואים בו מין של אריסטוסוכוס. חוקרים רבים רואים בסוג זה מוטל בספק מאחר שטיב הממצאים הבודדים לא מתאים לקביעת סיווגו והוא נחשב למין של אריסטוסוכוס.
ואולם מחקר של החוקר נאיש (Naish, 2002) הציג הבדלים גדולים בין מבנה הכסל והעצה של האריסטוסוכוס לממצאי המין ומוכיח שהממצאים הראשונים היו של דגימה נפרדת שאינה שייכת לאותו הסוג, כך שהסוג עדיין לגימיטי.
כריסטיאן הראשון, מלך דנמרק
כריסטיאן הראשון, מלך דנמרק (בדנית ובנורווגית: Christian I; בשוודית: Kristian I; פברואר 1426 – 21 במאי 1481) היה מלך דנמרק (בין השנים 1481-1448), מלך נורווגיה (בין השנים 1481-1450) ומלך שוודיה (בין השנים 1464-1457), בתקופת איחוד קאלמאר. בין השנים 1481-1460 הוא היה במקביל גם דוכס שלזוויג ורוזן (מ-1474 דוכס) הולשטיין. הוא היה המלך הדני הראשון משושלת בית אולדנבורג.
כריסטיאן היה בנם של דיטריך, רוזן אולדנבורג ושל הלוויג מהולשטיין, צאצאית של אריק החמישי, מלך דנמרק. בחלל השלטוני שנוצר בעקבות מותו ב-1448 ללא יורשים של כריסטופר מבוואריה, בחרה שוודיה את קרל השמיני כמלכה, מתוך כוונה למסד מחדש את איחוד קאלמאר תחת שלטונו של המלך השוודי. בשנה שלאחר מכן נבחר קרל להיות מלך נורווגיה, אך הרוזנים לבית הולשטיין היו בעלי השפעה חזקה יותר בהשוואה לאצולה השוודית והנורווגית גם יחד והשפיעו על המועצה המלכותית הדנית לבחור בכריסטיאן כמלך דנמרק. בהמשך, כאשר נבחר כריסטיאן להיות מלך נורווגיה (ב-1450) ומלך שוודיה (ב-1457), הושב על כנו איחוד קאלמאר למשך תקופה קצרה. ב-1460, לאחר שדודו של כריסטיאן, אדולפוס, דוכס שלזוויג ורוזן הולשטיין, מת ללא יורשים, הוא ירש אותו.
ב-1463 פרשה שוודיה מאיחוד קאלמאר בפעם הראשונה וניסיונו של כריסטיאן לכבוש אותה מחדש הסתיים בתבוסתו של עוצר שוודיה, סטן סטורה הזקן בקרב ברונקברג ב-1471.
בשנות השבעים של המאה ה-15 יצא כריסטיאן לכמה מסעות, ביניהם ביקור אצל האפיפיור סיקסטוס הרביעי שהעניק לו את האישור להקים את אוניברסיטת קופנהגן, שנפתחה ב-1479.
ראשית חייו
כריסטיאן נולד ב-פברואר 1426 באולדנבורג שבצפון גרמניה. הוא היה בנם של דיטריך, רוזן אולדנבורג ושל אשתו השנייה, הלוויג מהולשטיין. לכריסטיאן היו שני אחים צעירים ממנו, מוריץ (1464-1428) וגרהרד (1500-1430) ואחות אחת, אדלייד.
מצד אביו הוא היה צאצא של בית אולדנבורג, משפחת דוכסים שהחלה את דרכה במאה ה-12 באזור שממערב לנהר וזר שבצפון-מערב גרמניה. בהתבססה על שתי הערים המבוצרות אולדנבורג ודלמנהורסט, הרחיבה המשפחה את תחום שלטונה על השבטים הפריזים השכנים. אביו של כריסטיאן כונה "בר המזל", שכן הוא איחד את המשפחה והצליח להרחיב את תחום שלטונה. אמו של כריסטיאן, הלוויג, הייתה בתו של גרהרד השישי, רוזן הולשטיין ואחותו של אדולפוס דוכס שלזוויג. מצד אמו, היה כריסטיאן גם צאצא של אריק החמישי, מלך דנמרק דרך בתו השנייה ריצ'זה וכן צאצא של אבל, מלך דנמרק דרך בתו סופיה.
עם מותו של דיטריך ב-1440, ירשו כריסטיאן ואחיו במשותף את תוארו של אביהם כרוזן אולדנבורג ודלמנהורסט. את כריסטיאן גידל דודו, אדולף, דוכס שלזוויג, שכן הדוכס חשוך הילדים שאף שאחיינו הצעיר יהיה יורשו.
מלך דנמרק
בינואר 1448, מת באופן פתאומי כריסטופר מבוואריה, מלך דנמרק, שוודיה ונורווגיה, מבלי להותיר אחריו צאצאים. כתוצאה ממותו התפרק האיחוד בין שלוש הממלכות, שכן דנמרק ושוודיה פנו לכיוונים משלהן. כס המלכות הדני הפנוי הוצע בתחילה על ידי מועצת הממלכה לדוכס אדולפוס משלזוויג, בהיותו האדון הפאודלי הבולט ביותר בשטח דנמרק. אך בהיותו מבוגר יחסית וחשוך ילדים, דחה הדוכס את ההצעה והמליץ על אחיינו. בכל אופן, לפני שכריסטיאן נבחר למלוכה, הוא הבטיח לציית להחלטה שהתקבלה בזמנו על ידי ואלדמר השלישי, מלך דנמרק, שלא ייווצר מצב שדנמרק ושלזוויג ישלטו על ידי אותו אדם בו זמנית. המועצה גם דרשה שכריסטיאן יישא לאישה את אלמנתו של המלך הקודם, כריסטופר, המלכה האלמנה, דורותיאה. בטקס השבעתו התחייב כריסטיאן למשול בצדק, לשתף פעולה עם האצולה, להימנע באופן מוחלט לכלוא כל אדם חופשי, למנות לתפקידי הקצונה והמנהל רק אנשים מקרב האצולה ולהיוועץ באצולה במדיניות החוץ והביטחון שלו.
ב-1 בספטמבר 1448, לאחר שחתם על כתב התחייבות זה, נבחר כריסטיאן להיות מלך דנמרק תחת השם כריסטיאן הראשון בטקס שהתקיים בעיר ויבורג. טקס הכתרה שלו נערך ב-28 באוקטובר 1449 בכנסיית גבירתנו שבקופנהגן ובאותה הזדמנות נערך גם טקס החתונה שלו עם דורותיאה.
מלך שוודיה ונורווגיה
בינתיים, בחרה שוודיה ב-20 ביוני 1448 את קרל קנוטסון כמלכה. נורווגיה גם היא התלבטה בין המשך קיומו של האיחוד עם דנמרק ושוודיה לבין בחירת מלך משלה. האפשרות השנייה ירדה עד מהרה מעל הפרק ומאבק כוחות התחולל בין תומכי כריסטיאן לבין תומכי קרל. מועצת הממלכה הנורווגית הייתה מפולגת. בפברואר 1449, הכריזו חלק מחברי המועצה שהם תומכים בקרל, אך ב-15 ביוני אותה שנה, קבוצה אחרת של חברי המועצה הביעה את אמונה בכריסטיאן. ב-20 בנובמבר הוכתר קרל כמלך נורווגיה בטרונדהיים. עם זאת, נקטה כעת האצולה השוודית בצעדים למניעת מלחמה עם דנמרק. ביוני 1450, אילצה מועצת הממלכה השוודית את קרל לוותר על תביעתו על הכתר הנורווגי לטובתו של כריסטיאן. שאלת הירושה הנורווגית נפתרה בין דנמרק ושוודיה בשעה שהמועצה הנורווגית נותרה עם מועמד אחד בלבד להחליט עליו. בקיץ 1450 הפליג כריסטיאן לנורווגיה בראש צי גדול וב-2 באוגוסט הוא הוכתר כמלך נורווגיה בטרונדהיים. ב-29 באוגוסט נחתם הסכם איחוד בין דנמרק לנורווגיה בברגן. מוסד המלוכה הנורווגי היה זה מכבר שושלתי, אך בהדרגה הוא חדל להיות כזה. כעת הוכרז באופן מפורש שנורווגיה, כמו דנמרק, תעבור למשטר של מונרכיה נבחרת. ההסכם קבע שבדנמרק ובנורווגיה ימלוך אותו מלך ושהוא ייבחר מקרב בניהם הלגיטימיים של המלך הקודם.
דוכס ורוזן
ב-1460 הפך כריסטיאן גם לדוכס שלזוויג, שהייתה פייף דני ורוזן הולשטיין-רנדסבורג, שהייתה פייף משנה של דוכסות סקסוניה-לאוונבורג במסגרת האימפריה הרומית הקדושה. כריסטיאן ירש את הנחלות הללו לאחר תקופת אינטררגנום קצרה לאחר מותו ללא יורשים ב-4 בדצמבר 1459 של בן אחותו של הדוכס אדולף השמיני המנוח ואף על פי שהיו להן טוענים נוספים, אושרה ירושתו על ידי אסיפות האצילים והנציגים שלהן. ב-1474 העלה אותו פרידריך השלישי, קיסר האימפריה הרומית הקדושה לדרגת דוכס הולשטיין ובכך הוא היה לוסאל ישיר של הקיסר.
סוף תקופת מלכותו
השטחים שהיו בשליטתו של כריסטיאן הגיעו לשיא גודלם בין השנים 1460 – 1464, לפני אובדן שוודיה. עם זאת, חלקים רבים של מלכותו שאפו לקבל זכויות ממשל עצמי ומאבקים מתמשכים התחוללו. דנמרק הייתה הציר המרכזי של כוחו של כריסטיאן. ב-1474 הוא קיים שני מסעות: באפריל הוא נסע למילאנו ורומא, שם הוא קיים פגישה עם האפיפיור סיקסטוס הרביעי. בהזדמנות זו, קיבלה אשתו של כריסטיאן את רשות האפיפיור להקים את אוניברסיטת קופנהגן, שנפתחה ב-1479. בסתיו אותה שנה הוא ביקר את שארל הראשון, דוכס בורגונדיה, ששימש כמתווך בין כריסטיאן לבין מקסימיליאן הראשון, קיסר האימפריה הרומית הקדושה לעתיד. הוא שהה בדוכסות בורגונדיה כמה חודשים ובראשית 1475 הוא עבר להולנד.
מותו ומורשתו
כריסטיאן הראשון מת בטירת קופנהגן ב-21 במאי 1481, בגיל 55. הוא נטמן בקפלת מאגי בקתדרלת רוסקילדה, קפלה מעוטרת בעושר רב שהוקמה על ידו ועל ידי המלכה דורותיאה כדי לשמש כקפלת קבורה לבית אולדנבורג. קבריהם של כריסטיאן ודורותיאה מסומנים במצבות אבן פשוטות.
שושלת המלוכה שנוסדה על ידי כריסטיאן הראשון, בית אולדנבורג, מולכת עד היום בדנמרק ומלכה בנורווגיה עד 1814 ומולכת שוב החל מ-1905.
רולו מנורמנדי
רולו (Rollo; סביבות 860 – 932), או בשמו הנוצרי רוברט (ידוע גם כרולף הצועד; נורדית עתיקה: Göngu Hrólfr), היה מייסד השושלת הנורמנית ששלטה באזור שממנה נגזר שמו – נורמנדי (נורמן: איש הצפון), אשר הפך מאוחר יותר לדוכסות שהתקיימה עד כיבושה בשנת 1204 על ידי ממלכת צרפת. רולו היה ויקינג ממוצא סקנדינבי, אצילי כנראה, שבעקבות הגליה מארצו מסיבות שנויות במחלוקת יצא למסע פשיטות ימי ברחבי סקוטלנד והאיים ההברידיים, וייתכן שגם לאירלנד וארצות השפלה, לפני שהגיע לצפון צרפת של ימינו. לאחר שרולו ואנשיו השיגו אחיזה בשטחים נרחבים בעמק הסן והחלו להוות איום ממשי לממלכה הפרנקית המערבית, הם התעמתו עם כוחותיו של המלך שארל התם בשארטר והוכנעו על ידו. בעקבות הקרב נחתם הסכם סנט קלייר סור אפט, שבמסגרתו העניק שארל לנורדים כפיאודום את העיר רואן והשטחים שבין נהר האפט לרצועת החוף הצפונית של נורמנדי בתמורה לקבלת ריבונותו הפיאודלית של שארל באזור ולסיום מסעות הביזה שלו. בעקבות ההסכם נוצרה ישות מדינית, שבתוך דורות ספורים עתידה הייתה לאחד תחתיה תושבים מעמים שונים כגון פרנקים, נורווגים, דנים ובריטונים, ולהפכם לקבוצה הומוגנית שנודעה כנורמנים. השושלת שייסד רולו הייתה לאחת החשובות והמשפיעות בימי הביניים ובין בניה בולט ויליאם הראשון, אשר כבש את אנגליה במאה ה-11 וקיבל את הכינוי "ויליאם הכובש".
ביוגרפיה
המקורות אשר מתעדים את קורות חייו של רולו הם בחלקם היסטוריים ובחלקם אגדתיים. התיעוד ההיסטורי המקיף ביותר על חייו ופועלו הוא פרי עטו של ההיסטוריון הנורמני דודו מסן קוונטין, שפעל בנורמנדי במחצית השנייה של המאה העשירית ובתחילת המאה ה-11. עם זאת, חיבורו "De moribus et actis primorum Normannorum ducum", אשר מתאר את ההיסטוריה המוקדמת של הדוכסות הצעירה, היה מוקד לוויכוחים עזים באשר לאמינותו של הטקסט. ואכן דודו בעצמו מעיד בפתיחת ספרו כי הוא עצמו כתב אותו לאחר שנענה לבקשתו של רישאר הראשון ("חסר המורא"), נכדו של רולו, בעת ששהה בחצרו – עובדה שגרמה להיסטוריונים רבים לפקפק באובייקטיביות של תיאוריו. ההיסטוריון דייוויד דאגלס, שכתב מספר מאמרים בנושא סיכם: "דברי ההלל אודות הדוכסים הנורמנים שחוברו בשנים הראשונות של המאה ה-11 בידי דודו מסן קוונטין, הופרכו עד כדי שאין עוד לחקור את ההיסטוריה הנורמנית המוקדמת אלא תוך התייחסות זעומה אליהם בלבד."
שמו ומוצאו
מוצאו של רולו עמום וקיימות לו גרסאות שונות בתכלית. בלא שום תיעוד למועד לידתו המדויק, ניתן להעריך שנולד במחצית השנייה של המאה התשיעית. לפי דודו, רולו היה בנו של אציל דני והיה לו אח נוסף בשם גורים. לאחר שגורים נהרג בקרב שניהלו האחים מול המלך הדני, רולו הפליג עם שש ספינות ל"סקנזה" (מקום לא מזוהה) ומשם לאנגליה. לאחר שעזב את אנגליה הוא הגיע לפריזיה ומשם לגאליה. דייוויד דאגלס גורס שכמו בהרבה מקרים דומים, טיעוניו של דודו כאן הם בלתי סבירים בעליל, ומה גם שקיים עוד מניע נסתר אפשרי העומד מאחורי ייחוס המוצא הדני לרולו, והוא שדוכסות נורמנדי, שתחת חסותה פעל, הייתה קשורה בברית עם המלך הדני סוון פורקברד בעת כתיבת החיבור. דאגלס מפרט בדבר עדויות שמצביעות על מוצאו של רולו כבנו של רוגנוולד, ארל מור שבנורווגיה. הסאגה האיסלנדית היימשקרילה ("חיי המלכים") היא אחת מעדויות אלה, והיא אף מתייחסת לכינויו של רולו - "הצועד" - שניתן לו כביכול מכיוון שהיה גדול עד כדי כך ששום סוס לא יכול היה לשאתו, ולכן נאלץ לצעוד לכל מקום אליו הלך. מבחינת פער התקופות מההתרחשות עצמה ועד לתיעוד, הסאגה אמנם מביאה נרטיב מנקודת הראייה של המאה ה-13 באיסלנד, ולכן יש להתייחס גם אליה בערבון מוגבל, אך דאגלס טוען שסביר מאוד להניח כי מחברה התבסס על עבודתו המקצועית והקפדנית (לדידו של דאגלס) של משכיל מהמאה העשירית הידוע כ"ארי המלומד", שמזכיר את רולו בכינויו ככובש נורמנדי ואבי השושלת הנורמנית שממנה יצאו מלכי אנגליה (של זמנו). למרות הבעייתיות הרבה של סגנון הסאגה כמקור סיפורי ואמנותי לצד היותו כלי לתיעוד היסטורי, דאגלס טוען כי בענייני גנאלוגיה אין להקל בו ראש, שכן הסאגות נועדו בראש ובראשונה לספר את סיפורו של הגזע הנורדי ולא על מנת להאדיר או להדיר משפחות מסוימות. מה גם שבמקרה זה מסורת זו מאשרת את עצמה במספר מקורות שונים. סתירה נוספת אשר מקשה על גיבוש ביוגרפיה אחידה לדמותו של רולו היא הצורות השונות שבהן שמו מופיע במקור הלטיני של דודו – רולו (Rollo), לבין שמו במקורות הסקנדיביים – רולף (Hrólfr); בנוסף לעובדה ששום כותב נורמני לא מתייחס לכינויו (רולף הצועד). את הסתירה הראשונה ניתן לייחס ללטיניזציה אפשרית של השם בידי הכותבים האירופאים יושבי היבשת, ואילו ההשמטה של כינויו של רולו וסיפור הרקע לכינוי (שלהם אופי ברור של מעשיית עם נורדית) נובעת כנראה מהעובדה שכל ההיסטוריונים הנורמנים שעקבו לדודו הסתמכו כנראה על עבודתו כמקור הראשי בתיאורם את חיי רולו, והוא עצמו לא הכיר את הכינוי שעושה רושם שדבק ברולו לאחר מותו בקרב העמים הנורדים.
קורותיו טרם הגיע לצרפת
בנוסף לגרסתו של דודו, ישנם אגדות וסיפורים נוספים אשר קושרים את תחילת מסעו של רולו באירוע שהוביל להגלייתו. שרה ג'ואט מביאה בספרה שניים כאלה. הראשון הוא שרולו הרג את אחיו במריבה אשר פרצה ביניהם ונמלט לאנגליה. השני והסביר יותר, שאליו רומז גם דאגלס, הוא שבדרכו חזרה ממסע בים הבלטי הוא שדד כפר נורווגי כיוון שאזלה אספקת המזון בספינתו, ועקב כך הוגלה בידי המלך הנורווגי הרולד הארפגאר. לפי הסאגה על חיי המלכים רולו החל את מסעו בסקוטלנד ובאיים ההברידיים שם פגש נורווגים בני עמו שהתיישבו שם במהלך כיבושיו הקודמים של הארפגאר וחבר עמם. גרסה זו תואמת במידה מה גם חיבור בשם "Historia Norvegiae", שנכתב בערך בשנת 1200 אך מתבסס על מקורות קודמים, אשר מוסיף כי במהלך שהותו בסקוטלנד רולו בזז גם את ממלכת נורת'מבריה, ומשם המשיך לאירלנד. היפותזה זו, לשיטתו של דאגלס, מתיישבת עובדתית הן עם גילאי ילדיו של רולו, שמתועדים בכתביו של ארי המלומד ובחיבורים פרנקים נוספים, והן עם העובדה שאירלנד הייתה באותה תקופה ידועה כנקודת מוצא מועדפת על ויקינגים אשר תכננו לפשוט על גאליה.
הגעה לגאליה והסכם סור אפט
ישנן עדויות היסטוריות לכך שטרם הגעתו של רולו ואנשיו לאזור שלימים יקרא נורמנדי הייתה התיישבות סקנדיבית מסוימת, פוליטית וחקלאית, בחבל ארץ זה. ניתן ללמוד זאת משמות כפרים בעלי שורשים סקנדינביים מובהקים בסביבות רואן ועמק הסן, שלפי הערכות חוקרים היו קיימים עוד לפני הכיבוש הוויקינגי. העובדות שבנמצא אינן מאפשרות לדעת בוודאות מתי בדיוק רולו הגיע לאזור. דודו מסן קוונטין טוען שכבר בשנת 876 רולו ואנשיו השתלטו על העיר רואן, אך דאגלס גורס שזו אמירה שגויה לחלוטין, שכן העובדות הנסיבתיות והעובדתיות מצביעות על כך שלא הגיע לפני שנת 905. אחת הסיבות להיעדר אזכור של רולו בתקופה שכביכול שהה בה כבר בנורמנדי היא היעדר ספרי שנים של מנזרים חשובים בצפון צרפת שהיו בולטים בתיעודיהם החל משנת 906 למשך תקופה ארוכה. למעשה האזכור בן התקופה הראשון לדמותו של רולו נכתב במנזר פריזאי בשנת 918, ומתאר את מסירתן של אדמות רואן בנוסף לכמה מחוזות חוף מידי שארל התם ל"אנשי הצפון" ששוכנים בסן, דהיינו רולו ואנשיו, בתמורה להגנה על גבולה הצפוני של הממלכה. ייתכן ותיאור זה מקביל לתיעוד משנת 925 של נזיר אחר, פלודוארד מכנסיית ראס, שבו נחתם הסכם בין שארל התם לבין מנהיג הוויקינגים של עמק הסן (כולל רמיזה לזהותו כרולו) לאחר שהראשון הביס את השני בקרב גדול שנערך בשארטר, ושבמסגרתו סוכם שהאחרון ייטבל לנצרות. ייתכן שזהו אותו הסכם שדודו מתייחס אליו כהסכם סנט קלייר סור אפט, שלדידו נחתם בין שארל לרולו בעקבות פגישה אישית ביניהם בסתיו של שנת 911 בעיירה על נהר האפט שנתנה את שמה להסכם. דאגלס גם כאן מפקפק באמינותו של דודו אך מסיק על פי עדויות אמינות שמתארות הסכם בין שארל לוויקינגים באותו תאריך (אך לא מציינות את שמו של רולו), ועל פי מניע היסטורי של שארל לפתור את סכסוכיו באזור עקב מערכה גדולה שניהל בלורן באותה עת, שהסכם בין שארל לבין רולו והוויקינגים של הסן אכן נחתם בסתיו של שנת 911.
התרחבות הממלכה וביסוס השלטון
השטחים שהוענקו בהסכם סנט קלייר סור אפט, רואן ומחוזות החוף הנספחים, היו ככל הנראה כבר בשליטה סקנדינבית מסוימת, בעיקר דנית, בעת הענקתם. אדמות אלו היו הבסיס של הדוכסות לעתיד ולמעשה היוו את הבסיס להתרחבותה והתפתחותה. בשנת 923 ניצלו רולו והוויקינגים את מאבקי הכס של הממלכה הפרנקית המערבית להמיר את תמיכתם בתמורה לאדמות נוספות וכך קרה שהמלך רודולף השני מבורגונדי, שהדיח את שארל התם, העניק ליושבי הסן את מחוזות בסה ומאן בתמורה לנאמנותם, כך על פי פלודוארד. לפי דאגלס, גבולותיה של נורמנדי נשארו בצורה זו עד למותו של רולו. והיה זה רק בנו, ויליאם "ארוך החרב", שבשנת 933 לאחר מות אביו הרחיב את נורמנדי לממדיה הסופיים של הדוכסות הימי-ביניימית, לאחר שביצע שבועת נאמנות והתמסרות (הומאגיום) לרודולף השני, וקיבל את המחוזות הבריטונים לשעבר אברנש וקוטנטה. גבולותיה הסופיים של נורמנדי למעשה הגיעו לסמיכות עם הגבולות הכנסייתיים-רומאיים העתיקים של ארכי-בישופות רואן. השלד הבירוקרטי שסיפקה הכנסייה למדינה בימים לבוא היה חיוני לצורך ביסוס השפעתם וניהול אדמותיהם. כמו כן, גם ההכרה הפומבית ברולו ושושלתו כשליטים הלגיטימיים הייתה חיונית לביסוס התמיכה בקרב העם הפרנקי הנוצרי ברובו. אם כן ברור מדוע דאגלס קבע כי "הפיתוח העתידי של הפרובינציה שנוסדה בזמנו של רולו היה מותנה בהמרה של רולו ואנשיו לנצרות". רולו אכן הוטבל כנראה כבר בשנת 912 על ידי הארכיבישוף של רואן, ואיתו גם הרבה מתומכיו, אך יש שטענו בזמנו שהמרתו של רולו לנצרות הייתה למראית עין בלבד. חיי הכנסייה השוקקים שהיו קיימים בתקופה שלפני הפלישות הוויקינגיות נהרסו ומיאנו להשתקם בזמנו של רולו. אזורים שלמים התדרדרו בחזרה לפגאניזם ודאגלס טוען שסביר שלא נותרו כמעט מנזרים פעילים בנורמנדי. דודו אמנם ציין שרולו השיא תרומות נכבדות למספר כנסיות, אך חלק מהכנסיות שהוא מתאר כלל לא היו בתחום שליטתו באותה עת כך שהדבר בלתי סביר. הכרוניקאי אדאמאר דה שאבאן, טען שלפני מותו הקריב רולו מאה שבויים נוצריים על מנת לפייס את האלים הנורדים שנטש. אם כי התיעוד נראה בלתי סביר, הוא מדגיש לכל הפחות את חוסר האחידות ההיסטורית לגבי יחסו של רולו אל דתו החדשה. למרות זאת, כנה ככל שהייתה, התנצרותם של רולו ותומכיו התוותה את דרכה של שושלתו לאימוץ הדת הנוצרית, דבר שאפשר להם לחבור ברבות בימים למרכז הכוח הלטיני- כנסייתי של רואן. אין מידע יציב שמצביע על החלת חוקים סקנדינביים מסוימים על ידי רולו באדמותיו החדשות, אך ישנם שרידים בחוק הנורמני שהועלה על כתב מאוחר יותר למנהגים נורדים שכאלה, כמו למשל זכותו של הנידון למוות לגלות, חוקי דיג ושלל ימי, וגם "המנהג הדני" המפורסם (more danico), שהיה סוג של איחוד חילוני של גבר ואישה שהוכר בחוק לצד הנישואים הקתוליים. רולו וצאצאיו עצמם יישמו מנהג זה בלוקחם פילגשים על מנת להבטיח את שושלתם. תהליך ההתמזגות של המתיישבים הסקנדינבים עם התושבים הפרנקים בולט במיוחד לאור המהירות שבו הוא התרחש - בתוך דורות ספורים בלבד, בשמו של רולו דבק מוניטין של מנהיג שאיחד אנשים מגזעים שונים ומתרבויות שונות עד ליצירת עם חדש – הנורמנים.
מותו
שנת מותו המדויקת של רולו אינה ידועה לנו, אך אין שום פעולה מתועדת שלו מעבר לשנת 925. מהאנאלים של פלודוארד ניתן ללמוד שרולו כבר לא היה בשלטון בשנת 927 אלא ויליאם יורשו, אך גם שהוא כנראה עדיין היה חי בשנת 928, ובשנת 933 הוא כבר היה ללא ספק מת.
משפחתו ושושלתו
בנושא זה גם כן יש עמימות היסטורית שנובעת ממיעוט מקורות. לאחר שפוסל את חיבורו של דודו בנושא אילן היוחסין, ההיסטוריון דייוויד דאגלס מביא טקסט של ארי המלומד שטוען שלרולו נולדה בת בשם קטלין כאשר שהה בסקוטלנד, אשר נישאה לביולן מלך סקוטלנד. משם נוצרי זה, ניתן ללמוד שאמה של אותה בחורה הייתה נוצרייה. דאגלס מצליב זאת עם מקור פרנקי שמציין שוויליאם נולד לאם נוצרייה מחוץ לצרפת ומסיק ששתי האימהות בסיפורים אלה הן למעשה אותה דמות, ששמה אינו ידוע, אשר נישאה לרולו בטרם הגיע לגאליה. רק לאחר מכן, לטענתו, ייתכן שנשא לאישה את 'פופה' או גיסלה. ויליאם הראשון "ארוך החרב", בנו של רולו, היה כאמור הראשון ששלט על הדוכסות בממדיה המלאים. שושלתו של רולו הייתה בסכנה לזמן מה כאשר ויליאם מת בקרב ולואי הרביעי השתלט על אדמותיו. בנו, רישאר הראשון "חסר המורא", שהיה בן עשר בעת שאביו נהרג, כבש בחזרה את כל אדמות נורמנדי בגיל 15 בלבד. נכד נכדו של רולו הוא ויליאם הראשון ("ויליאם הכובש"), אשר כבש את אנגליה וייסד את שושלת המלכים הנורמנים. במהלך המאה ה-11 החלו שכירי חרב נורמנים לנדוד לדרום איטליה ולסיציליה שם נלחמו בערבים ובביזנטים בשירות האצולה המקומית. במרוצת השנים נטלו לעצמם אותם שכירי חרב נחלות מידי אדוניהם. את הנחלות האלו איחד רוג'ר ה-2 לממלכת סיציליה בתחילת המאה ה-12. הנורמנים שלטו בממלכה כמאה שנים. בשנת 1204 כבש פיליפ השני את חבל נורמנדי מידי ג'ון מלך אנגליה, ובשנת 1259 ויתר הנרי השלישי רשמית על זכויותיו על החבל במסגרת הסכם פריס.
בתרבות הפופולרית
בסדרת הטלוויזיה "ויקינגים" שהופקה על ידי ערוץ ההיסטוריה, דמות אחיו של רגנאר לודברוק, הלוחם האגדי, מבוססת בצורה רופפת על רולו.
כדורסל באולימפיאדת אתונה (2004)
אולימפיאדת 2004 נערכה באתונה, יוון. תחרויות הכדורסל נערכו בין ה-15 באוגוסט ל-28 באוגוסט. זו הייתה תחרות כדורסל ה-15 במשחקים האולימפיים. בתחרות גברים השתתפו 144 ספורטאים ב-12 ובתחרות הנשים השתתפו 143 כדורסלניות ב-12 נבחרות. המשחקים נערכו בהיכל האולימפי  ובההיכל האולימפי אליניקו
קרחון ליסטר (רכס החברה המלכותית)
קרחון ליסטר (באנגלית: Lister Glacier) הוא קרחון בצד המזרחי של רכס החברה המלכותית שבאנטארקטיקה.
הקרחון מנקז קרקס קרחוני גדול מצפון להר ליסטר.
MG 3
MG 3 היא סופרמיני מתוצרת יצרנית הרכב MG, אשר בבעלות תאגיד הרכב הסיני סאיק מוטור אשר מיוצרת משנת 2008 בסין. הדור הראשון, ששווק כ-MG 3 SW, היה מבוסס על רובר סטריטווייז הבריטי, שבעצמו התבסס על רובר 25, ואילו הדור השני, שהוצג בשנת 2011, משווק פשוט כ-MG 3. ה-MG 3 היה הרכב הסיני הפופולרי ביותר שנמכר בבריטניה בסוף העשור השני של המאה ה-21. בישראל שווק הרכב על ידי קבוצת לובינסקי לתקופה קצרה.
הדור הראשון
הדור הראשון, MG 3 SW, הוא למעשה גרסה מחודשת של רובר סטריטוויז, שהייצור שלה הופסק בבריטניה באפריל 2005, לאחר פשיטת הרגל של קבוצת MG רובר. הייצור של דגם זה החל בשנת 2008, במפעל הסיני של SAIC בפוקו, נאנג'ינג. MG 3 SW נמכר רק בסין, ולא ייוצא על ידי חברת SAIC.
הדור השני
MG 3 החדשה הוצגה בתערוכת הרכב הבינלאומית של בייג'ינג בשנת 2010, בדמות מכונית הקונספט MG Zero. הדגם החדש משתמש בפלטפורמת רכב חדשה לגמרי עם בסיס גלגלים של 2.5 מטר, הכולל מתלה קדמי של מקפרסון ותא אחורי של קרן פיתול. עבודות הפיתוח התרחשו בבריטניה, עם ייצור בתחילה בסין. [4]
המכונית הושקה למכירה בסין באביב 2011. אפשרויות המנוע בהשקה מורכבות ממבחר של 1.3 (1343 סמ"ק) ו-1.5 ליטר (1498 סמ"ק), המדורגות 68 כ"ס (91 כ"ס) ו-80 כ"ס (107 כ"ס). בהתאמה, עם תיבת הילוכים ידנית בת חמש מהירויות, או תיבת AMT איטלקית שנקראת e-shift.
בתאילנד, MG3 ו-Xross הושקו ב-18 במרץ 2015. יש לו מחיר נמוך יותר ממכוניות אחרות באותו סגמנט, אך הוא מצויד בתכונות רבות יותר, כמו Moonroof ו-ESP.
בישראל שווקה החל משנת 2015, בשלוש רמות מפרט:
קרוסאובר
הדור השני של MG 3 זמין גם בגרסת קרוסאובר (בדומה ל-Rover Streetwise ו-MG 3 SW), המכונה MG 3 Xross. ה-Xross זמין רק עם מנוע 1.5 ליטר 80 כ"ס (107 כ"ס).
יוזף קרל, ארכידוכס אוסטריה
יוזף קרל, ארכידוכס אוסטריה (בגרמנית: Josef Karl von Österreich; 2 במרץ 1833 – 13 ביוני 1905), היה בנו של הארכידוכס יוזף, פלטין הונגריה, ואביו של יוזף אוגוסט, ארכידוכס אוסטריה, שהיה מפקד בכיר בצבא האוסטרו-הונגרי במלחמת העולם הראשונה.
ביוגרפיה
כמו רבים מחברי בית המלוכה, התגייס יוזף קרל נכנס לצבא האוסטרי, ובשנת 1860 הועלה לדרגת גנרל מיור. ב-12 במאי 1864 התחתן יוזף קרל עם קלוטילדה, נסיכת סקסוניה-קובורג-גותה, בתם של אוגוסט, נסיך סקסוניה-קובורג-גותה וקלמנטין, נסיכת אורליאן, ממנה נולדו לו 7 ילדים. יוזף קרל נשאר בצבא עד לשנת 1874, ופרש בדרגת גנרל חיל הפרשים. יוזף קרל היה אדם אינטליגנטי אשר התעניין מאוד בתולדות הונגריה ובשפה ההונגרית, וכן כתב מדי פעם גם על השפה הרומנית.
ב-2 במרץ 1905 מת יוזף קרל בפיומה, והוא בן 72 שנים.
משפחתו
ב-12 במאי 1864 התחתן יוזף קרל עם קלוטילדה, נסיכת סקסוניה-קובורג-גותה, בתם של אוגוסט, נסיך סקסוניה-קובורג-גותה וקלמנטין, נסיכת אורליאן, ממנה נולדו לו 7 ילדים:
קרב הראל (שיר)
קרב הראל הוא שיר שנכתב על ידי המשורר והפזמונאי חיים חפר ב-1965 עבור שלישיית גשר הירקון, שכללה את אריק איינשטיין, בני אמדורסקי וישראל גוריון. השיר מספר את סיפורה של חטיבת הראל במהלך המערכה על ירושלים במלחמת העצמאות, ובהם קרבות שיירת נבי דניאל, קרב נבי סמואל וקרב הקסטל, במהלכם נפלו עשרות רבות מלוחמי החטיבה.